KIRJALLINEN KYSYMYS E-1376/98

esittäjä(t): Alexandros Alavanos (GUE/NGL) komissiolle

(7. toukokuuta 1998)

Aihe: Puuvilla- ja tupakkaorganisaatioiden lakkauttaminen

Jättämässään lakiehdotuksessa Kreikan hallitus lakkauttaa puuvillaorganisaation ja kansallisen tupakkaorganisaation, kaksi erikoistunutta ja hajautettua elintä, jotka ovat viidenkymmenen vuoden ajan tarjonneet teknistä tukea puuvillan ja tupakan tuottajille ja jalostusteollisuudelle ja jotka vuodesta 1981 ovat ottaneet hoitaakseen myös yhteisön näille tuotteille suuntaamien tukien maksamisen ensimmäisen asteen tekniset tarkastukset.

Koska niin näitä tuotteita koskevat voimassaolevat asetukset kuin komission ehdottamat muutokset niihin kytkevät tukien maksun suoraan laatutekijöihin ja tulevat edellyttämään viljelmien mukauttamista tähän suuntaan (lajikkeiden vaihtaminen, jatkuva tuottajien opastaminen, tekniset erityistarkastukset), komissiolta kysytään:

1. Kuinka se arvioi puuvilla- ja tupakkaorganisaatioiden tähänastista osallistumista teknisen tuen tarjoamiseen puuvilla- ja tupakkaviljelmille sekä niiden kehittämiseen ja parantamiseen?

2. Katsooko se, ettei näiden elinten lakkauttaminen synnytä ongelmia tukien maksamista koskevien, vaadittavien tarkastusten suorittamisessa, ei uudella viljelykaudella eikä pitkällä aikavälillä, kun otetaan huomioon, että kaikki maanviljelijöitä, jalostajia ja näiden alojen työntekijöitä edustavat järjestöt suhtautuvat kielteisesti niiden lakkauttamiseen, ja perusteilla oleva uusi maksajana toimiva toimielin, joka tulee ottamaan hoitaakseen asetusten täytäntöönpanon ja ensimmäisen asteen teknisten tarkastusten suorittamisen, tulee olemaan toimintakykyinen vasta pitkän ajan kuluttua?

Komission jäsenen Franz Fischlerinkomission puolesta antama vastaus

(11. kesäkuuta 1998)

Yhteisen maatalouspolitiikan ja erityisesti eri maataloustuotteiden yhteisten markkinajärjestelyjen hallinnoinnin osalta komission tehtävänä ei ole ottaa kantaa siihen, miten Kreikan viranomaiset ovat järjestäneet maataloutta koskevan yhteisön tuen sisäisen valvonnan.

Yhteisen maatalouspolitiikan rahoituksesta annetussa neuvoston asetuksessa (ETY) 729/70(1) säädetään jäsenvaltioiden velvollisuudesta ilmoittaa komissiolle yksiköt, jotka ne ovat päättäneet hyväksyä, ja toimittaa tälle tiedot niiden toiminnasta. Tässä asetuksessa yhteisölle annetaan oikeus valvoa maksajana toimivien yksiköiden ja toimielinten toimintaa, jota se harjoittaa tiiviissä yhteistyössä näistä toiminnoista vastaavan jäsenvaltion kanssa.

Komissio ei ole saanut tähän päivään mennessä yhtään mainittujen toimielinten lakkauttamista ja tehtävien siirtämistä muille kansallisille elimille koskevaa virallista ilmoitusta. Se ei jätä tarvittaessa varmistamatta sitä, että kaikki uudet kansalliset lait, asetukset ja hallinnolliset määräykset ovat yhteisön puuvilla- ja tupakka-aloja koskevan lainsäädännön mukaiset ja Kreikalle osoitettuihin tehtäviin nähden riittävät. Komissio aikoo toimia erityisesti siten, että jokaisessa uudessa järjestelmässä kaikki tuen maksamista edeltävät tarkastukset tehdään tehokkaasti ja täydellisesti.

Komissio ei ole kyseisten viranomaisten arvioinut toimielinten osallistumista puuvillan ja tupakan viljelyn tekniseen tukeen, sen kehittämiseen tai parantamiseen.

(1) EYVL L 94, 28.4.1970.